**TEHNIČKO VELEUČILIŠTE U ZAGREBU**

**STRUČNI STUDIJ INFORMATIKE**

GOOGLE ADSENSE

Napredno elektroničko poslovanje materijali za usmeni ispit

# 

# SADRŽAJ

[SADRŽAJ 2](#_Toc343690639)

[UVOD 3](#_Toc343690640)

[GOOGLE ADSENSE 4](#_Toc343690641)

[Povijest Google-a 4](#_Toc343690642)

[Reklamiranje 4](#_Toc343690643)

[AdSense 5](#_Toc343690644)

[ZAKLJUČAK 7](#_Toc343690645)

[LITERATURA 8](#_Toc343690646)

# UVOD

Pay Per Click je jedan od načina Internet oglašavanja. Vlasnik „Pay Per Click” oglasa plati ugovorenu svotu novca svaki put kad osoba klikne na oglas koji vodi izravno na vašu Internet stranicu.

Jedne od najpopularnijih tražilica su: Yahoo, MSN i Google, gdje je Google ipak trenutno najdominantniji.

Započinjanje sa takvom vrstom oglašavanja je zapravo vrlo jednostavno i lako.

Prvi korak je kontaktiranje željene „Pay Per Click“ usluge. Prije toga se moramo naravno registrirati na njihovu stranicu, te prijaviti u sustav sa svojim ispravnim podacima. Sljedeći korak je postavljanje svojih odabranih oglasa.

Zatim trebamo odlučiti o maksimalnom iznosu novca koji smo spremni platiti po kliku.

Naravno, ako je cijena po kliku veća, to su veće šanse na naš oglas bude prvi vrhu u sponzoriranim oglasima.

Nakon toga oglašivač definira iznos za svoj oglas koji je voljan dati za svakog jedinstvenog posjetitelja kojega mu suradnik dovede preko svojeg web mjesta, a suradnik odmah dobiva dogovoreni iznos na svoj korisnički račun.

Osim spomenutog „Pay Per Click“ oglašavanja, postoje i mnogi drugi načini oglašavanja, a neki od njih su: CPA (cost per action), CPL / PPL (cost per lead / pay per lead), CPM - CPT (cost per mile - cost per transaction), CPS (cost per sale), CTR / CPM (click through rate / cost per mille), PPS (pay per search) i drugi.

# GOOGLE ADSENSE

## **Povijest Google-a**

Google je osnovan 1998. godine kao druga inkarnacija servisa za pretraživanje poznatog kao BackRub. Osmislili su ga dvojica mladih studenata Larry Page i Sergey Brin. Zapravo su trebali napraviti projekt za fakultet, pa su odabrali problem kako srediti gomilu podataka koji plutaju Internetom bez ikakvog reda. Tako je nastao BackRub. Zanimljivo je da su usavršili svoju ideju u garaži, iz čega možemo zaključiti da nisu raspolagali nekim novcem, ali danas su jedni od najbogatijih ljudi na svijetu. Ime Google je nastalo od riječi googol, a to je broj koji se sastoji od jedinice koju prati tisuću nula. Tijekom godina, Google je svojim izgledom i stalnim proširivanjem raznih opcija, ali i brojnim aplikacijama, privukao velik broj obožavatelja. Neke od tih genijalnih aplikacija su: Gmail, Google Earth, YouTube, Google Chrome itd.

## **Reklamiranje**

Vjerojatno svatko zna za reklame na stranici Google pretraživača koje se nalaze na rubu svake stranice sa rezultatima. No one se razlikuju od ostalih reklama koje su prenametljive. Reklamiranje na Google način je vrlo jednostavno, nenametljivo i efikasno. Reklamne poruke Google-a su jednako relevantne kao i sami rezultati pretraživanja.  
Npr. postavimo li upit oblika „Volvo safety“, pored izvještaja o sigurnosti Volvo vozila i testiranju na izdržljivost tokom sudara, uočit ćemo reklame vezane za sigurnost automobila firme Carfax, te Volvo aukcije koje se odvijaju na web stranici CheapCarFinder. Google raspolaže sa dva velika oglašivačka servisa, a to su Google AdWords i Google AdSense.

## **AdSense**

AdSense je sustav koji prikazuje oglase vezane uz sadržaj web stranice ili bloga.  
Npr. ako je tematika stranice izrada web stranice, AdSense bi trebao „osjetiti“ tu tematiku i prikazivati oglase tvrtki koje nude uslugu izrade web stranice. Sa preko nekoliko stotina tisuća firmi prijavljenih na servis za reklamiranje, sigurno postoje reklame koje će zainteresirati posjetitelje korisničke web stranice, bilo da se oni zanimaju za sport, računala ili nešto treće.

Vlasnik stranice ili bloga zarađuje novac kada posjetitelji kliknu na neki od oglasa.  
Zarada ovisi o broju oglašivača koji su se natjecali za to oglasno mjesto, posredno o tematici stranice.

Google nam nudi suradnju da damo prostor na svojoj stranici gdje će se prikazivati relevantni oglasi. Za svaki pojedini klik na oglas, dobivamo postotak od cijene plaćene od strane oglašivača u AdSense sistemu. Što znači ako ljudi klikću po našim oglasima, mi ćemo zarađivati.

Možemo krenuti sa najobičnijim blogom i postavljati svoj sadržaj, bez potrebe da išta ulažemo, osim svog truda. Da bi imali što više posjetitelja, trebali bi pisati o zanimljivoj tematici. Isto tako je poželjno pisati na engleskom jeziku, što daje mogućnost da nas posjeti i veći broj ljudi iz svih krajeva svijeta. Trebali bi često ažurirati sadržaj na svojim stranicama, odnosno postavljati novi sadržaj.

Google nam daje mogućnost filtriranja neželjenih oglasa. Kombiniranjem uređivačkog tima, tehnologije filtriranja i našeg pristupa, Google kreira snažan paket filtara koji nam odgovara.

AdSense podržava mnoge svjetske jezike, a jedan od njih je i hrvatski. Primarni jezik stranice možemo odabrati tijekom postupka prijavljivanja. Ako se zahtjev odobri, AdSense će prikazivati relevantne oglase na našim web stranicama na odgovarajućem jeziku, čak i ako web lokacija sadrži više podržanih jezika.

Sudjelovanje u programu Google AdSense ne utječe na rangiranje web-lokacije u Google rezultatima pretraživanja i neće utjecati na rezultate pretraživanja koje pružamo.

Omogućen nam je odabir boja, vrsta i veličina oglasa koje najbolje odgovaraju našoj web lokaciji. Ponuđeno nam je nekoliko prilagođenih stilova oglasa koji omogućuju provjeru usklađenosti teksta oglasa, pozadine i boje obruba s web stranicom.

Kod vrste oglasa možemo birati između tekstualnih, slikovnih i oglasa bogatih medija.

Također postoji velik broj različitih veličina oglasa. Možemo birati između sljedećih veličina: **Leaderboard (728 x 90), Button (125 x 125), Banner (468 x 60), Half Banner (234 x 60), Skyscraper (120 x 600), Wide Skyscraper (160 x 600), Small Rectangle (180 x 150), Vertical Banner (120 x 240), Small Square (200 x 200), Square (250 x 250),** **Medium Rectangle (300 x 250), Large Rectangle (336 x 280).**

**Uz sve navedeno, postoji i AdSense za mobilno pretraživanje (AFM), koji je, kako i sam naziv kaže, prilagođen mobilnim uređajima. On je koristan ako imamo mobilnu web stranicu koja podržava starije telefone s dodatnim mogućnostima koji upotrebljavaju WAP i i-mode način za pristup internetu, ili ako još nismo implementirali web stranicu optimiziranu za napredne mobilne uređaje, no svejedno želimo korisnicima naprednih mobilnih uređaja prikazati JavaScript oglase. To znači da AdSense za mobilno pretraživanje pruža malo drugačije mogućnosti od običnog AdSense-a. Podržava drugačije veličine oglasa i slično.**

**Svatko tko želi započeti sa AdSense oglašavanjem, mora pročitati pravila za korištenje kojih se mora strogo držati. Neka od bitnih pravila su da izdavači ne smiju klikati vlastite oglase niti na bilo koji način umjetno povećavati broj klikova. Isto tako ne smiju poticati druge korisnike na klikove. Ne smije se koristiti kod na stranicama pornografskog sadržaja, nasilnog sadržaja te sadržaja koji promiče rasnu nesnošljivost.**

**Jedno od pravila je i da izdavači mogu postaviti najviše tri oglasne jedinice na svaku stranicu. To obuhvaća maksimalno** jednu oglasnu jedinicu veličine 300 x 600 po stranici. Drugim riječima, ako na stranicu postavimo oglasnu jedinicu veličine 300 x 600, na tu stranicu možemo postaviti maksimalno još dvije oglasne jedinice. Izdavači mogu postaviti najviše tri jedinice veza i dva okvira za pretraživanje na svaku web stranicu. Ta se pravila odnose na web lokacije optimizirane za stolna računala i napredne mobilne uređaje.

# ZAKLJUČAK

Za kraj možemo reći da je početak rada sa AdSense-om lak i ne zahtijeva inženjerske stručnjake.

Nakon nekoliko minuta posla možemo prikazati Google oglase na vlastitim stranicama i ostvariti, ovisno o našim sposobnostima, dobar prihod od oglašavanja.

Taj način zarade u ovo vrijeme krize i nezaposlenosti je i više nego primamljiv, pogotovo za one ljude sa idejom što i kako pisati.

# LITERATURA

http://support.google.com/adsense/?hl=hr

http://www.academia.edu/1743266/google\_seminar

http://en.wikipedia.org/wiki/AdSense

http://adsense.blogspot.com/

http://www.youtube.com/user/insideadsense

https://twitter.com/AdSense